Sniktitt inn i de nye hurtigruteskipene
– Dette blir verdens første hybrid-passasjerskip med mulighet til å seile helelektrisk, forteller konsernsjef Daniel Skjeldam i Hurtigruten. Bellona mener at det Hurtigruten gjør nå, er banebrytende. – Når de monterer to ganger seks MWh batteripakker i disse skipene, betyr det at batteri er en teknologi som har kommet for å bli i større skip. Dette er bevis på at det går an, sier fagansvarlig for skipsfart og Arktis i Bellona, Sigurd Enge.Bellona har samarbeidet med Hurtigruten for å gjøre skipene mest mulig miljøvennlige på flere fronter, blant annet med hotelldrift, varmegjenvinning og energieffektivisering. I dag kan VG presentere de første designbildene av interiøret til de nye skipene som skal bygges på Kleven verft i Ulsteinvik. Se bildeserie: Flere illustrasjonsbilder her Det første skipet skal være klart sommeren 2018, og det neste sommeren 2019. I tillegg har Hurtigruten en intensjonsavtale med verftet om å bygge ytterligere to tilsvarende skip de påfølgende årene. Får aldri nok: 1000 ganger med Hurtigruten Navnene på de nye skipene blir offentliggjort onsdag. De skal oppkalles etter de norske polar-pionerene Roald Amundsen og Fridtjof Nansen.Skjeldam forteller at Hurtigruten med disse skipene har lagt seg på en miljølinje som er mye strengere enn det som kreves i områdene de seiler. – Disse skipene vil kunne seile helt lydløst og utslippsfritt på batteri i opp til 30 minutter. Men vi har satt av plass til større batterier. Når de kommer, kanskje innen fem – seks år, vil det bli mulig å seile inntil syv timer på batteridrift, sier han. Husker du? Ser for seg Hurtigruten på batteri – Den totale pakken med ny teknologi i maskineriet, pluss skrog som er spesialdesignet for å bruke minst mulig drivstoff, vil i kombinasjon med hybriddriften redusere CO2-utslippene fra disse skipene med 20 prosent, forteller konsernsjefen. De to første skipene av denne sorten vil gå i det Hurtigruten kaller explorer-virksomhet. – De kommer til å seile på eksisterende ruter til Svalbard, Antarktis, norskekysten, og til steder vi ennå ikke har vært, sier Daniel Skjeldam.
Med de nye skipene som skal være klare i 2018 og 2019 ønsker Hurtigruten å kapre nye, miljøbevisste passasjerer.